Diari Oficial de la Generalitat Valenciana


Sumari del DOGV 8760, del 12-03-2020 (2020/2232)

RESOLUCIÓ de 28 de febrer de 2020, de la Conselleria d'Educació, Cultura i Esport, per la qual es modifica l'autorització als centres docents privats de la Comunitat Valenciana que figuren en l'annex..
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8760

Data del DOGV
:   12-03-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/2232


Data del document
:   28-02-2020

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 28 de febrer de 2020, de la Conselleria d'Educació, Cultura i Esport, per la qual es modifica l'autorització als centres docents privats de la Comunitat Valenciana que figuren en l'annex.. [2020/2232]  
Els expedients han sigut iniciats a instàncies de les titularitats dels centres que es relacionen en l'annex, en sol·licitud de modificació de les seues autoritzacions.  
La Direcció General de Centres Docents va informar favorablement, als centres implicats, sobre l'adequació de les instal·lacions proposades, quant a espais educatius, segons la normativa aplicable.  
Cada expedient consta de la proposta favorable de la direcció territorial competent en matèria educativa, de la província on està situat el centre corresponent, sobre la base dels informes de la Unitat Tècnica de Construccions, respecte a les instal·lacions.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Modificar les autoritzacions dels centres docents privats que s'especifiquen en l'annex ateses les característiques, ensenyaments i capacitat màxima que allí s'assenyalen.  
  
Segon  
Els centres indicats en l'annex, que no han aportat la relació del professorat i titulacions respectives, hauran de fer-lo abans de l'inici de les activitats corresponents davant la direcció territorial corresponent, que haurà d'aprovar-les, amb informe previ de la inspecció educativa.  
  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des del pròxim curs escolar 2020-2021.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa-administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 28 de febrer de 2020.- El conseller d'Educació, Cultura i Esport, p.d. (R 26.10.2016), el secretari autonòmic d'Educació i Formació Professional: Miguel Soler Gracia.  
  
  
ANNEX  
  
Núm. exp.: 2019/383.  
Codi: 13009486.  
Denominació genèrica del centre: centre privat d'Educació Infantil.  
  
Denominació específica del centre: Lysmon II.  
Titularitat: Lysmon Educación Inteligente, SL.  
Domicili: carrer Alger, núm. 4.  
Localitat: Santa Pola.  
Província: Alacant.  
Modificació que s'autoritza:  
Canvi d'ús de les unitats autoritzades d'Educació Infantil de primer cicle, de manera que el centre queda configurat, íntegrament, amb la següent composició:  
6 unitats d'Educació Infantil de primer cicle amb 82 llocs escolars:  
  
- 2 unitats per a escolars de 0-2 anys, amb 8 llocs escolars cadascuna.  
- 2 unitats per a escolars d'1-2 anys, amb 13 llocs escolars cadascuna.  
- 2 unitats per a escolars de 2-3 anys, amb 20 llocs escolars cadascuna.  
3 unitats d'Educació Infantil de segon cicle amb 48 llocs escolars:  
  
- 1 unitat per a escolars de 3-4 anys, amb 15 llocs escolars.  
- 1 unitat per a escolars de 4-5 anys, amb 15 llocs escolars.  
- 1 unitat per a escolars de 5-6 anys, amb 18 llocs escolars.  
  
  
Núm. exp.: 2018/344.  
Codi: 86264698.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Santa Faç.  
Titularitat: Hermanas Salesianas Sagrado Corazón de Jesús.  
Domicili: carrer Ample de Castelar, núm. 55.  
Localitat: Sant Vicent del Raspeig  
Província: Alacant.  
Modificació que s'autoritza:  
Autorització d'una unitat d'Educació Especial suport a la integració, de manera que el centre queda configurat, íntegrament, amb la següent composició:  
6 unitats d'Educació Infantil segon cicle, amb 147 llocs escolars.  
  
12 unitats d'Educació Primària, amb 300 llocs escolars.  
8 unitats d'Educació Secundària Obligatòria, amb 240 llocs escolars.  
1 unitat d'Educació Especial Suport a la Integració.  
Cicles Formatius de grau mitjà:  
2 unitats de Tècnic en Gestió Administrativa, amb 40 llocs escolars (un torn al matí i un altre a la vesprada).  
1 unitat de Tècnic en Cures Auxiliars d'Infermeria, amb 20 llocs escolars.  
2 unitats de Tècnic en Estètica i Bellesa, amb 40 llocs escolars (un torn al matí i un torn a la vesprada).  
Presenta compromís d'aportar, a la Inspecció Educativa de la Direcció Territorial corresponent, la relació del professorat amb les titulacions respectives abans de l'inici del curs escolar.  
  
Núm. exp.: 2020/015.  
Codi: 88557230.  
Denominació genèrica del centre: centre privat d'Educació Infantil de primer cicle.  
Denominació específica del centre: L'Escoleta.  
Titularitat: Escuela Infantil L'Escoleta, SL.  
Domicili: plaça Sant Roc, núm. 47.  
Localitat: Albal.  
Província: València.  
Modificació que s'autoritza:  
Canvi d'ús de les unitats autoritzades d'Educació Infantil de primer cicle, de manera que el centre queda configurat, íntegrament, amb la següent composició:  
2 unitats d'Educació Infantil de primer cicle amb 31 llocs escolars:  
  
- 1 unitat per a escolars d'1-3 anys, amb 15 llocs escolars.  
- 1 unitat per a escolars de 2-3 anys, amb 16 llocs escolars.  
  
  
Núm. exp.: 2016/282.  
Codi: 97891452.  
Denominació genèrica del centre: centre privat d'Educació Secundària.  
Denominació específica del centre: Complejo Preuniversitario Mas Camarena.  
Titularitat: Colegio Mas Camarena, SL.  
Domicili: carrer Benjamin Franklin (parc tecnològic), núm. 18.  
Localitat: Paterna  
Província: València.  
Modificació que s'autoritza:  
Ampliació d'unitats d'Educació Secundària Obligatòria autoritzades i modificació de cicles formatius autoritzats, de manera que el centre queda configurat, íntegrament, amb la següent composició:  
  
16 unitats d'Educació Secundària Obligatòria, amb 480 llocs escolars.  
12 unitats de Batxillerat, amb 420 llocs escolars en les modalitats d'Humanitats i Ciències Socials, Ciències, i Arts.  
Cicles formatius de grau mitjà:  
2 cicles (1r + FCT) Conducció Activitats Fisicoesportives, torn de matí amb 40 llocs escolars.  
1 cicle (1r + 2n) Emergències Sanitàries, torn de matí amb 30 llocs escolars.  
1 cicle (1r + 2n) Emergències i Protecció Civil, torn de vesprades amb 30 llocs escolars.  
Cicles formatius de grau superior:  
1 cicle (1r + 2n) Anatomia Patològica i Citodiagnòstic, torn de vesprada amb 30 llocs escolars.  
1 cicle (1r + 2n) Imatge per al Diagnòstic i Medicina Nuclear, torn de matí amb 30 llocs escolars.  
1 cicle (1r + 2n) Laboratori clínic i Biomèdic, torn de matí amb 30 llocs escolars.  
1 cicle (1r + 2n) Coordinació d'Emergències i Protecció Civil, torn de vesprada amb 30 llocs escolars.  
Presenta compromís d'aportar, a la Inspecció Educativa de la Direcció Territorial corresponent, la relació del professorat amb les titulacions respectives abans de l'inici del curs escolar.  
  
  
Núm. exp.: 2019/471.  
Codi: 02426585.  
Denominació genèrica del centre: centre privat d'Educació Infantil de primer cicle.  
Denominació específica del centre: Sol-Solito.  
Titularitat: Nuria Planells Falces.  
Domicili: carrer Teruel, núm. 16.  
Localitat: Torrent.  
Província: València.  
Modificació que s'autoritza:  
Canvi d'ús de les unitats autoritzades d'Educació Infantil de primer cicle, de manera que el centre queda configurat, íntegrament, amb la següent composició:  
5 unitats d'Educació Infantil de primer cicle amb 69 llocs escolars:  
  
- 1 unitat per a escolars de 0-2 anys, amb 8 llocs escolars.  
- 2 unitats per a escolars d'1-2 anys, amb 13 llocs escolars cadascuna.  
- 1 unitat per a escolars d'1-3 anys, amb 15 llocs escolars.  
- 1 unitat per a escolars de 2-3 anys, amb 20 llocs escolars.  
  
  
Núm. exp.: 2019/453.  
Codi: 57653651.  
Denominació genèrica del centre: centre privat d'Educació Infantil de primer cicle.  
Denominació específica del centre: Nemomarlín Nou Moles.  
Titularitat: Rafilenofer Escuela Infantil, SL.  
Domicili: carrer Manolo Taverner, núm. 9-11.  
Localitat: València.  
Província: València.  
Modificació que s'autoritza:  
Canvi d'ús de les unitats autoritzades d'Educació Infantil de primer cicle, de manera que el centre queda configurat, íntegrament, amb la següent composició:  
6 unitats d'Educació Infantil de primer cicle amb 81 llocs escolars:  
  
- 2 unitats per a escolars de 0-1 any, amb 8 llocs escolars cadascuna.  
  
- 2 unitats per a escolars d'1-2 anys, amb 15 llocs escolars cadascuna.  
- 2 unitats per a escolars de 2-3 anys, una unitat amb 20 llocs escolars i una unitat amb 15 llocs escolars.  
  
  
Núm. exp.: 2016/442.  
Codi: 78840758.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Santa María.  
Titularitat: Arquebisbat de València.  
Domicili: avinguda Torrefiel, núm. 15.  
Localitat: Ontinyent  
Província: València.  
Modificació que s'autoritza:  
S'autoritzen els ensenyaments d'Educació Infantil de primer cicle, de manera que el centre queda configurat, íntegrament, amb la següent composició:  
1 unitat d'Educació Infantil de primer cicle per a escolars de 2-3 anys, amb 20 llocs escolars.  
3 unitats d'Educació Infantil segon cicle, amb 70 llocs escolars.  
  
6 unitats d'Educació Primària, amb 150 llocs escolars.  
4 unitats d'Educació Secundària Obligatòria, amb 120 llocs escolars.  
1 unitat d'Educació Especial Suport a la Integració, amb 15 llocs escolars.  
Presenta el compromís d'aportar a la Inspecció Educativa de la direcció territorial corresponent la relació del professorat amb les titulacions respectives abans de l'inici del curs escolar.  
  
  
Núm. exp.: 2019/337.  
Codi: 09507014.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Jesús María-Fuensanta.  
Titularitat: Religiosas de Jesús-María.  
Domicili: Plaça Múrcia, núm. 10.  
Localitat: València  
Província: València.  
Modificació que s'autoritza:  
Reducció de sis unitats d'Educació Primària i ampliació d'una unitat d'Educació Secundària Obligatòria, de manera que el centre queda configurat, íntegrament, amb la següent composició:  
3 unitats d'Educació Infantil segon cicle, amb 75 llocs escolars.  
  
6 unitats d'Educació Primària, amb 150 llocs escolars.  
5 unitats d'Educació Secundària Obligatòria, amb 150 llocs escolars.  
2 unitats d'Educació Especial Suport a la Integració per a Educació Infantil i Primària, amb 15 llocs escolars cadascuna.   
1 unitat d'Educació Especial Suport a la Integració per a Educació Secundària Obligatòria amb 15 llocs escolars.  
Formació Professional Bàsica família Administració:  
1 cicle (1r + 2n) títol professional bàsic de Serveis Administratius, amb 30 llocs escolars per curs.